Diari Oficial de la Generalitat Valenciana


Sumari del DOGV 3000, del 27-05-1997 (1997/7738)

ORDRE de 22 d'abril, de la Conselleria de Benestar Social, per la qual es regula la convocatòria de concessió de subvencions destinades als ens locals que organitzen directament fase municipal o intermunicipal dins dels Jocs Esportius de la Generalitat Valenciana durant l'any 1997.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3000

Data del DOGV
:   27-05-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/7738


Data del document
:   22-04-1997

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

ORDRE de 22 d'abril, de la Conselleria de Benestar Social, per la qual es regula la convocatòria de concessió de subvencions destinades als ens locals que organitzen directament fase municipal o intermunicipal dins dels Jocs Esportius de la Generalitat Valenciana durant l'any 1997.
  
D'acord amb el que disposa l'article 31.28 de l'Estatut d'Autonomia de la Comunitat Valenciana, l'esport és competència exclusiva de la Generalitat Valenciana. Per tant, i d'acord amb la Llei 4/1993 de la Generalitat Valenciana, de 20 de desembre, de l'Esport de la Comunitat Valenciana, és incumbència de la Generalitat Valenciana, a través de la Conselleria de Benestar Social, l'ordenació, programació i planificació de l'activitat esportiva a la nostra Comunitat, mitjançant el foment i la promoció de la pràctica esportiva als municipis.
  
La Generalitat Valenciana pretén fomentar la difusió i pràctica de l'esport a la nostra Comunitat i, fonamentalment, promocionar l'esport que, en l'àmbit municipal, desenvolupen els ajuntaments, fundacions o patronats esportius municipals que el tinguen assumit per delegació.
  
En atenció d'aquests motius i d'acord amb el que estableix la clàusula setena de l'Ordre de Convocatòria dels XV Jocs Esportius de la Generalitat Valenciana, de 28 d'agost de 1996; l'article 35 de la Llei 5/1983, de 30 de desembre, de Govern Valencià, i el text refós de la Llei de la Hisenda Pública de la Generalitat Valenciana, aprovat per Decret Legislatiu de 26 de juny de 1991 del Govern de la Generalitat Valenciana,
  
  
  
DISPOSE
  
  
Primer
  
Convocar la concessió de subvencions destinades als ens locals de la Comunitat Valenciana que ho sol·liciten en temps i forma, per a l'organització de Fase Municipal o Intermunicipal dins dels XV Jocs Esportius de la Generalitat Valenciana durant l'any 1997, per un import global màxim de vint-i-cinc milions de pessetes (14.217.014) a càrrec de la línia 401/000/97. Aplicació pressupostaria 51.20.652.14.8 dels Pressupostos de la Generalitat Valenciana per a 1997, d'acord amb els criteris establits en les bases d'aquesta ordre.
  
  
Segon
  
Aprovar les bases per les quals es regirà aquesta convocatòria i que figuren com annexos a aquesta ordre.
  
  
DISPOSICIONS FINALS
  
  
Primera
  
Per a l'adequat desenvolupament i execució d'allò que es disposa en aquesta ordre, es faculta el director general de l'Esport per a dictar les resolucions necessàries per a la seua aplicació.
  
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
  
Tercera
  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, comptador a partir de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs requerirà la comunicació prèvia a la Conselleria de Benestar Social.
  
Tot això de conformitat amb allò que preveuen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
  
València, 22 d'abril de 1997
  
  
La consellera de Benestar Social,
  
MARCELA MIRÓ PÉREZ
  
  
  
  
Annex I
  
  
Bases per les quals es regula la convocatòria de subvencions destinades als ens locals que organitzen directament la fase municipal o intermunicipal dins dels Jocs Esportius de la Generalitat Valenciana durant l'any 1997.
  
  
Primera. Beneficiaris
  
Podran sol·licitar aquestes subvencions els ens locals de la Comunitat Valenciana següents: ajuntaments, organismes autònoms municipals amb competència en matèria d'esports i mancomunitats de municipis legalment constituïdes.
  
  
Segona. Objecte i aplicació de les subvencions
  
Les subvencions objecte d'aquesta convocatòria tindran com a finalitat donar suport a l'organització i realització de les fases municipals i intermunicipals dels XV Jocs Esportius de la Generalitat Valenciana a què es refereix l'Ordre de 28 d'agost de 1996, de convocatòria de les dites fases (DOGV núm. 2.820, de 5 de setembre de 1996), pels ens locals, i s'aplicaran al finançament de les despeses derivades de l'activitat durant l'any 1997.
  
  
  
Tercera. Import global màxim de les subvencions i línia de subvenció que les finança
  
L'import global màxim de les subvencions serà de vint-i-cinc milions de pessetes, a càrrec de la línia 401/000/97 .Aplicació pressupostària 14.06.578.28.4 dels Pressupostos de la Generalitat Valenciana per a 1997.
  
  
Quarta. Sol·licituds i documentació
  
Les sol·licituds es realitzaran mitjançant una instància dirigida al director general de l'Esport de la Conselleria de Benestar Social, segons el model que figura com a annex II d'aquesta ordre.
  
4.1. La instància s'acompanyarà de la informació i documentació següents:
  
A) Descripció del projecte a realitzar o realitzat, en què s'inclourà:
  
a.1) Nombre d'esportistes inscrits en els XV Jocs
  
a. Nombre d'esportistes inscrits que participen en la fase objecte de sol·licitud de subvenció
  
a. Nombre d'equips participants en la fase objecte de sol·licitud, categoria i sexe, i que estiguen d'acord amb l'ordre de convocatòria dels jocs.
  
a.4) Nombre de jornades previstes o realitzades en cada esport i nombre de partits que es disputaran o que s'hagen disputat en cada jornada, tot això per categories i esports.
  
a.5) Nom dels ens locals que participen en la fase objecte de sol·licitud de subvenció, amb expressió dels esports i les categories en què participa cadascun d'ells.
  
B) Pressupost de l'activitat
  
b.1). Pressupost global de l'ajuntament, l'organisme autònom municipal o la mancomunitat de municipis, per a l'exercici 1997, destinat a activitats esportives.
  
b.2). Pressupost d'ingressos i despeses per a l'organització de la fase objecte de la sol·licitud de subvenció, en què figurarà la relació de totes les ajudes o subvencions sol·licitades i/o concedides per qualssevol de les administracions o els ens públics i privats amb l'objecte de finançar aquesta activitat.
  
C) Certificat de l'acord de l'òrgan corresponent, en què s'inclouran els extrems següents:
  
c.1) Facultar l'alcalde-president del municipi o l'òrgan que tinga la representació de l'organisme autònom municipal per a sol·licitar la quantitat que desitja que siga subvencionada i, també, per a subscriure tots els documents que pogueren derivar-se'n de l'execució.
  
c.2) Compromís de l'entitat local de finançar la part del pressupost no subvencionat, i necessari per al desenvolupament de l'activitat.
  
D) Uns altres aspectes susceptibles de valoració
  
d.1) Informe sobre uns altres aspectes que puguen ser susceptibles de valoració per la Comissió Avaluadora (dispersió geogràfica, manca d'instal·lacions pròpies, dificultat organitzativa, etc.)
  
4.2. A més de la informació i documentació assenyalada en el punt 4.1., la Direcció General de l'Esport en podrà demanar qualsevol altra que considere necessària per a ampliar el coneixement i la comprensió dels programes subvencionats.
  
4.3. Les sol·licituds es presentaran al Registre General de la Conselleria de Benestar Social, ubicat al Passeig de l'avinguda Campanar, 32 de València, a les direccions territorials de Benestar Social d'Alacant, Castelló o València, o en qualsevol dels llocs a què es refereix l'article 38 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
4.4. El termini de presentació d'instàncies serà de trenta dies naturals comptats a partir de l'endemà de la publicació d'aquesta ordre en el DOGV.
  
4.5. L'admissió a tramitació d'una sol·licitud de subvencions o ajudes no genera cap compromís de concessió d'aquestes.
  
4.6. La sol·licitud es considerarà desestimada si no se'n produeix la resolució en el termini de tres mesos des de la finalització del termini de presentació d'instàncies.
  
  
Cinquena. Valoració de les sol·licituds i resolució del procediment
  
  
5.1. La sol·licitud anirà acompanyada de l'informe preceptiu de la Direcció Territorial de Benestar Social corresponent.
  
5.2. Per a l'estudi i la valoració de les sol·licituds presentades es constituirà una Comissió Avaluadora formada per 5 membres, designats pel director general de l'Esport.
  
5.3. La valoració de les sol·licituds s'efectuarà tenint en comptes la documentació que ha d'acompanyar-les, i que està especificada en la clàusula quarta.
  
5.4. Una vegada formalitzats els actes d'instrucció corresponents, la Comissió Avaluadora elevarà la proposta de resolució de concessió o desestimació al director general de l'Esport, qui resoldrà per delegació de la consellera de Benestar Social.
  
5.5. Podrà ser causa de denegació de la subvenció no haver justificat com cal les subvencions concedides amb anterioritat.
  
  
5.6. La Direcció General de l'Esport notificarà als interessats la resolució de concessió o desestimació de les sol·licituds presentades, a través de les direccions territorials de Benestar Social .
  
  
  
Sisena. Obligacions dels beneficiaris
  
6.1. Mantenir-se en la situació que en legitima la concessió.
  
6.2. Acreditar el compliment dels requisits i les condicions que determinen la concessió o el gaudiment de l'ajuda.
  
6.3. La submissió a les actuacions de control financer que corresponen a la Intervenció General, en relació amb les subvencions i ajudes concedides.
  
6.4. Comunicar a la Conselleria de Benestar Social l'obtenció de subvencions o ajudes per a la mateixa finalitat procedents de qualsevol administració o ens públic o privat.
  
  
6.5. A partir del moment en què el perceptor tinga constància que la seua activitat ha sigut subvencionada, ha de fer constar expressament, en tota informació o documentació, la col·laboració de la Generalitat Valenciana, Conselleria de Benestar Social.
  
6.6. La realització de l'activitat per a la qual va ser concedida la subvenció, que serà responsabilitat exclusiva de l'entitat. Així mateix, aniran al seu càrrec els mitjans humans i materials que es necessiten per al seu compliment, fins i tot les obligacions fiscals i de la Seguretat Social que se'n deriven.
  
6.7. Les entitats beneficiàries queden obligades a notificar a la Direcció General de l'Esport qualsevol proposta de canvi o modificació dels pressupostos presentats, en el moment que es produïsca.
  
  
  
Setena. Modificació de la resolució de concessió
  
7.1. L'import de la subvenció concedida en cap cas podrà ser de tal quantia que, aïlladament o en concurrència amb subvencions o ajudes d'unes altres administracions publiques o d'uns altres ens públics o privats, supere el cost de l'activitat a desenvolupar pel beneficiari.
  
7.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per unes altres administracions o entitats publiques o privades, podrà donar lloc a la modificació de la resolució de la concessió.
  
  
Vuitena. Procediment de pagament i termini de justificació
  
8.1. El lliurament de les subvencions es farà d'una sola vegada, després d'haver justificat el total de la subvenció concedida.
  
8.2. Abans de cobrar la subvenció, els ens locals hauran d'acreditar que es troben al corrent de les obligacions tributàries i amb la Seguretat Social, mitjançant una certificació referida al moment de finalització del termini de presentació de sol·licituds, en la forma establida en l'Ordre, de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
  
8.3. El termini de presentació de les justificacions requerides conclourà el 30 de juny de 1997.
  
  
8.4. Els justificants es presentaran a les direccions territorials de Benestar Social en el termini determinat en l'apartat anterior, per a ser verificats i tramitats.
  
  
Novena. Justificació de la subvenció
  
9.1. Per a la percepció de la subvenció, les entitats beneficiàries hauran de presentar una certificació expedida per l'interventor/ora o pel secretari/secretària de l'ens públic, amb el vistiplau del seu president o de l'òrgan que tinga la representació de l'ens local, en què s'arreplegue el resum de la despesa i el compte justificatiu corresponent a la subvenció concedida, segons el model que figura com a annex III, on es detallarà:
  
L'import de la despesa produïda per l'activitat, amb separació de l'aportació, de l'entitat, en la fase municipal, o de les entitats en la fase intermunicipal, i de la subvenció que aporte la Conselleria de Benestar Social.
  
Els perceptors, amb especificacions del concepte i l'import pertinent de cada creditor
  
9.2. La justificació ha de fer-se pel total de les despeses aplicades a la finalitat objecte de la subvenció.
  
9.3. Així mateix, es presentarà una memòria de l'activitat que n'arreplegue la informació sobre el desenvolupament i la conclusió, on s'inclouran els punts següents:
  
Informe sobre l'aspecte tècnic de l'activitat.
  
Valoració de l'activitat en relació als resultats obtinguts en la promoció esportiva i influència en la població.
  
  
Deu. Reintegrament de les subvencions
  
Procedirà el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:
  
Obtenir la subvenció sense reunir les condicions requerides per a això.
  
Incompliment de la finalitat per a la qual la va ser concedida la subvenció.
  
Incompliment de les condicions imposades als beneficiaris amb motiu de la concessió de la subvenció.
  
Igualment, en el supòsit previst en la base 7.1., quan la subvenció principal siga de la Generalitat Valenciana procedirà el reintegrament de l'excés obtingut sobre el cost de l'activitat desenvolupada.
  
  
Onze
  
En tot allò que preveu aquesta ordre, els beneficiaris se sotmetran al que estableixen la Llei de la Hisenda Pública de la Generalitat Valenciana i la Llei de Pressupostos de la Generalitat Valenciana per a l'exercici de què es tracte.